5.10.2022
FI
Euroopan unionin virallinen lehti
L 258/119
Ympäristö ja kestävä kehitys
65.
pitää myönteisenä kestävyys-, ympäristö- ja esteettömyysstandardien, myös unionin ympäristöasioiden hallinta- ja auditointijärjestelmään (EMAS) sisältyvien standardien, sisällyttämistä osaksi komitean ja alueiden komitean kiinteistöstrategiaa; panee merkille, että ympäristöasioiden hallintajärjestelmänsä perustamisen jälkeen komitea ja alueiden komitea ovat toteuttaneet erilaisia toimia, joilla pyritään parantamaan niiden kiinteistöjen energiate­ hokkuutta ja pienentämään niiden hiilijalanjälkeä; suhtautuu myönteisesti vihreän kehityksen ohjelmaa käsittelevän työryhmän perustamiseen ja on tietoinen siitä, että meneillään on tutkimus komitean ja alueiden komitean hiilineut­ raaliudesta vuoteen 2030 mennessä; on tyytyväinen siihen, että komitea osallistuu hiilidioksidipäästöjen korvaamista koskevaan parlamentin järjestelmään ja että komitealla on erityinen budjettikohta vastaavien määrärahojen käyttöön asettamista varten; pitää myönteisenä, että komitean kuluttama sähkö tuotetaan yksinomaan kestävistä lähteistä peräisin olevasta vihreästä energiasta; kannustaa edelleen komiteaa asentamaan aurinkopaneeleja kaikkiin rakennuksiin hiilitehokkuuden lisäämiseksi;
66.
panee merkille konkreettiset toimet paperin käytön vähentämiseksi ja kehottaa komiteaa hyväksymään asianmukaiset paperittomuutta koskevat toimintaperiaatteet; pitää myönteisenä, että vuonna 2020 henkeä ja päivää kohden käytetyn paperin määrä väheni 52 prosenttia vuoteen 2019 verrattuna ja 81 prosenttia vuoteen 2015 verrattuna;
67.
suhtautuu myönteisesti komitean käyttöön ottamiin konkreettisiin toimenpiteisiin, joilla edistetään kestävien matkustusmuotojen käyttöä, kuten työkäyttöön tarjottavat polkupyörät, pyöräilijöiden infrastruktuuri ja palvelusete­ lijärjestelmä, joka mahdollistaa pääsyn pysäköintitiloihin poikkeuksellisissa olosuhteissa; panee merkille, että liikkuvuuspolitiikkaan kuuluu rahoitusosuus pyöräilijöille ja henkilöstön jäsenille, jotka ovat hankkineet julkisen liikenteen kausilippuja, ja että kummastakin maksusta hyötyvät henkilöstön jäsenet luopuvat oikeudestaan käyttää pysäköintitiloja;
68.
ottaa huomioon, että komitea on sitoutunut panemaan täytäntöön Yhdistyneiden kansakuntien 17 kestävän kehityksen tavoitetta ja noudattamaan näitä tavoitteita ja asiaankuuluvia unionin strategioita; korostaa, että komitealla on kestävän kehityksen seurantaryhmä, jonka tavoitteena on edistää kestävää kehitystä unionissa;
69.
suhtautuu myönteisesti siihen, että komitea ja komissio hallinnoivat yhdessä Euroopan kiertotalouden sidosryhmä­ foorumia;
Viestintä ja monikielisyys
70.
panee merkille, että työvaliokunta hyväksyi lokakuussa 2019 komitean uuden logon, joka kuvastaa unionin toimielinten logoja; uskoo tämän muutoksen lisäävän unionin toimielinten, elinten, laitosten ja virastojen näkyvyyttä ja yhteenkuuluvuutta kansalaisten silmissä;
71.
pitää myönteisenä, että komitea pystyi mukauttamaan viestintästrategiaansa covid-19-pandemian yhteydessä järjestämällä useita merkittäviä tapahtumia ja toimia verkossa ja helpottamaan siten yhteystoimintaansa ja yhteydenpitoa sidosryhmiin ja kansalaisiin; korostaa, että komitea käynnisti heinäkuussa 2020 vuotuisen kansalais­ yhteiskuntapalkintonsa sijaan kertaluonteisen palkinnon ”Kansalaisyhteiskunnan panos covid-19-kriisin voittamiseksi”, jolla palkittiin yksityishenkilöiden, kansalaisyhteiskunnan ja yksityisten yritysten voittoa tavoittele­ mattomia aloitteita covid-19-kriisin ja sen seurausten torjumiseksi;
72.
korostaa, että kaikki komitean lausuntoihin ja tiedonantoihin liittyvä työ on saatavilla kaikilla virallisilla kielillä ja että komitean verkkosivusto on unionin julkisen sektorin elinten saavutettavuusvaatimusten mukainen;
73.
suhtautuu myönteisesti komitean osallistumiseen Euroopan tulevaisuutta käsittelevään konferenssiin, sillä se auttaa tätä demokraattista tapahtumaa tavoittamaan paremmin järjestäytyneen kansalaisyhteiskunnan; kannustaa lisäksi komiteaa auttamaan jäseniään osallistumaan kansalaisten ja kansalaisyhteiskunnan kanssa EU:ta koskevista asioista käytäviin paikallisiin vuoropuheluihin;